(แก้ไข) BDMS แกร่งกว่าตลาด กูรูแนะ “ซื้อ” เทคนิคลุ้นทดสอบแนวต้าน 20 บ.
BDMS แกร่งกว่าตลาด โดย ณ เวลา 10.51 น.อยู่ที่ระดับ 19.40 บ. บวก 0.20 บ. หรือ 1.04% ด้วยมูลค่าซื้อขาย 168.63 ลบ. โบรกฯ แนะซื้อ ให้เป้า 22.30 บ. ด้านเทคนิคราคาหุ้นปิดเป็นแนวโน้มทางขาลงดิ่ง 4 วัน ราคายังมีโอกาสดีดตัวขึ้นทดสอบแนวต้านได้ แนวรับ 19 บ. แนวต้าน 20 บ.
28 พ.ค. 2558

ผู้สื่อข่าวรายงานว่า ราคาหุ้นบริษัท กรุงเทพดุสิตเวชการ จำกัด(มหาชน) หรือ BDMS ณ เวลา 10.51 น. ราคาอยู่ที่ 19.40 บาท บวก 0.20 บาท หรือ 1.04% สูงสุดที่ 19.60 บาท ต่ำสุดที่ 19.20 บาท มูลค่าซื้อขายที่ 168.63 ล้านบาท ขณะที่ดัชนีตลาดหุ้นไทยโดยรวมลบ 0.20%

บล.ธนชาต ระบุในบทวิเคราะห์ (28 พ.ค.) ว่า BDMS อาจได้รับแรงกดดันระยะสั้น แนวรับ 19.1/18.6 บาท โดยในระยะสั้นอาจถูกกดดันจากประเด็นค่ารักษาพยาบาลสูง ล่าสุดนายกฯ ให้มีการตรวจสอบร้องเรียนเรื่องค่ารักษาพยาบาลที่สูงเกินไปของโรงพยาบาลเอกชน และหาแนวทางแก้ไข ซึ่งในเบื้องต้นจะพิจารณาแนวทางการแก้ไข 2 แนวทางดังนี้ 1. ให้ประชาชนสามารถนำใบสั่งยาจากแพทย์ไปซื้อยาที่ร้านขายยาภายนอกได้ 2. โรงพยาบาลจะต้องแยกราคายาจากค่าธรรมเนียมอื่นๆ และปิดป้ายราคายาตามราคาโรงงานให้ชัดเจน
ทั้งนี้แม้ปัจจัยกดดันปัจจุบันยังเป็นเพียงปัจจัยทาง Sentiment เป็นหลัก และยังไม่มีข้อสรุปว่าจะแก้ไขไปในทางใด (ซึ่งอาจไม่ใช่ 2 แนวทางดังกล่าว) แต่คาดว่าจะส่งผลกระทบต่อแนวโน้มผลการดำเนินงานในอนาคต
อย่างไรก็ตามการเพิ่มน้ำหนักของ BDMS ของดัชนี MSCI วันศุกร์ที่ 29 พ.ค.นี้ ทำให้ Downside Risk ระยะสั้นคาดว่าจะยังจำกัดที่แนวรับ 19.1/18.6 บาทBDMS อาจได้รับแรงกดดันระยะสั้น แนวรับ 19.1/18.6 บาท แนะนำ “ซื้อ” BDMS ด้วยเป้าหมายพื้นฐาน 22.30 บาท
ด้านเทคนิค บล.เคเคเทรด ระบุในบทวิเคราะห์ (28 พ.ค.) ว่า BDMS น่าดีดขึ้นขายแนวต้าน ตัดขาดทุน 18.90 บาท แนวรับ 19 บาท แนวต้าน 20 บาท คำแนะนำราคาหุ้นปิดเป็นแนวโน้มทางขาลงดิ่ง 4 วัน ราคายังมีโอกาสดีดตัวขึ้นทดสอบแนวต้านได้ แต่แนวโน้มยังผันผวนอยู่น่าดีดขึ้นขาย
 
 